ΓΡΑΠΤΗ ΕΡΩΤΗΣΗ E-0273/99

υποβολή: Manuel Escolá Hernando (ARE) προς την Επιτροπή

(17 Φεβρουαρίου 1999)

Θέμα: Μεταφορά υδάτων από τον ποταμό Ebro και Ταμείο Συνοχής

Το γραφείο μελετών MWL, στο οποίο ανατέθηκε από το Ταμείο Συνοχής η εκπόνιση έκθεσης σχετικά με την υδρολογική κατάσταση στην Ισπανία και την Πορτογαλία, σύμφωνα με τα αναφερόμενα στη σελίδα 13 του ισπανικού κειμένου της έκθεσης που δημοσιεύθηκε από την Υπηρεσία Επισήμων Εκδόσεων των Ευρωπαϊκών Κοινοτήτων, υποστηρίζει τα ακόλουθα:"Πρέπει να θεωρηθεί ότι για την άρση ττων ελλείψεων ύδατος στις διάφορες υδρολογικές λεκάνες, οφειλόμενης στην άνιση κατανομή υδάτινων πόρων στο χρόνο και στο χώρο, η πιο σταθερή και ενδεδειγμένη λύση είναι εκείνη της μεταφοράς υδάτων από τη μια στην άλλη υδρολογική λεκάνη". Επίσης, στη σελίδα 15 αναφέρεται ως βασικό πόρισμα των σχετικών μελετών "η δυνατότητα ανάπτυξης των πόρων μέ τη ρύθμιση της στάθμης των ποταμών και την μεταφορά του πλεονάσματος ύδατος της βόρειας Ισπανίας στις νότιες και ανατολικές περιοχές της χώρας".

Τέλος, για να παραθέσουμε ένα ακόμη παράδειγμα, στη σελίδα 19 και υπό τον τίτλο "Βελτιώσεις που πρέπει να προβλεφθούν" αναφέρονται τα εξής: "Προτείνονται δύο βασικές μορφές δράσεις για την αντιμετώπιση της ελλειμματικής κατάστασης ορισμένων λεκανών: (....) η ανακατονομή των υδάτων μεταξύ των λεκανών με διώρυγες (...). Η μόνη πραγματική δυνατότητα επίλυσης των προβλημάτων των ελλειμματικών λεκανών είναι η εκτέλεση έργων για την μεταφορά πόρων. Προβλέπονται οι διώρυγες για τη μεταφορά υδάτων από τον Βόρειο Duero και τον Ebro (από τον τελευταίο προβλέπεται να μεταφερθούν 1.855 κυβικά εκατόμετρα".

Έχοντας υπόψη ότι τα στοιχεία στα οποία βασίστηκε το γραφείο μελετών MWL και που παρατίθενται στο προειρημένο έντυπο είχαν παρασχεθεί από την σοσιαλιστική κυβέρνηση της Ισπανίας και ότι απο το 1966 η ισπανική κυβέρνηση είναι άλλης αποχρώσεως.

Ερωτάται η Επιτροπή:

- συμμερίζεται την άποψη του γραφείου μελετών MWL για την ανάγκη μεταφοράς υδάτων από τη λεκάνη του ποταμού Ebro; Εάν ναί, θεωρεί ότι το Ταμείο Συνοχής θα ήταν το κατάλληλο χρηματοδοτικό μέσο για το έργο αυτό;

- κοινοποίησε η σημερινή ισπανική κυβέρνηση στην Επιτροπή τη γνώμη της σχετικά με τις απόψεις και τις προτάσεις που περιέχονται στην έκθεση του MWL για τη σκοπιμότητα πραγματοποίησης έργων για τη μεταφορά υδάτινων πόρων από τον ποταμό Ebro προς άλλες λεκάνες, καθώς και για τους τρόπους χρηματοδότησης;

Κοινή απάντηση

του κας Wulf-Mathies εξ ονόματος της Επιτροπής

στις γραπτές ερωτήσεις E-0271/99, E-0272/99 και E-0273/99

(25 Μαρτίου 1999)

Η έκθεση Montgomery-Watson, η οποία χρηματοδοτήθηκε από το Ταμείο Συνοχής, παρουσιάζει την ανάλυση και το συνεράνισμα των δεδομένων σχετικά με τους υδατικούς πόρους της Ιβηρικής Χερσονήσου και διατυπώνει διάφορες κατευθυντήριες γραμμές για τη βελτίωση του ανεφοδιασμού της σε νερό, ειδικότερα, στις περισσότερο ακραίες καταστάσεις. Σ αυτό λοιπόν το πλαίσιο, συζητήθηκαν οι μεταφορές λεκανών, ιδίως, ως εναλλακτική ή, συμπληρωματική λύση των άλλων μεθοδολογιών.

Η Επιτροπή θεωρεί ότι στην εξέταση στην οποία προβαίνει η εν λόγω έκθεση είναι ορθή και επιτρέπει χάρη στον αριθμό των προτάσεων της, να προχωρήσει η συζήτηση. Πρόκειται για μελέτη εμπειρογνωμόνων και όχι για ένα έγγραφο το οποίο εκφράζει τη θέση της Επιτροπής, έναντι μιας επιλογής η οποία ανήκει στην αρμοδιότητα των κρατών μελών.

ως σήμερα, η Επιτροπή δεν έχει ζητήσει να γίνουν άλλες μελέτες. λλωστε, δεν της έχει υποβληθεί αίτημα των ισπανικών αρχών σχετικά με την στήριξη του Ταμείου Συνοχής προκειμένου να πραγματοποιηθούν οι υδατικές μεταφορές από την λεκάνη του βρου. Εάν της υποβληθεί ένα σχετικό αίτημα, θα προσδιορίσει ανάμεσα στα μέσα παρέμβασης εκείνο το οποίο θα επιφέρει εν ευθέτω χρόνο την ορθότερη απάντηση στο στόχο αυτό. νας a priori όρος της κοινοτικής χρηματοδότησης κάθε προγράμματος δυνάμει των καταλλήλων χρηματοδοτικών μέσων είναι η συμβατότητά του και η τήρηση τόσο της κοινοτικής πολιτικής όσο και του δικαίου στο θέμα αυτό συμπεριλαμβανομένων και όσων αφορούν το περιβάλλον.

Η Επιτροπή θα υποστηρίξει κάθε προσπάθεια που θα καταβληθεί υπέρ μιας πιο ορθολογιστικής χρήσης των υδατικών πόρων, λαμβάνοντας υπόψη τις κοινωνικοοικονομικές πλευρές και προβάλλοντας θετικά τους υπάρχοντες πόρους (διατήρηση και βελτίωση των δικτύων και κατάργηση των απωλειών), πριν ενθαρρύνει κάθε νέα υποδομή, το κόστος της οποίας δεν θα μπορούσε να αιτιολογηθεί ή να καταλογισθεί λογιστικά, επιβεβαιώνοντας ως προς αυτό τις κατευθυντήριες γραμμές της πρότασης της οδηγίας πλαισίου σχετικά με το νερό(1).

λλωστε, εγκρίνοντας στο 1998, στο πλαίσιο της κοινοτικής πρωτοβουλίας Interreg II Γ, τα λειτουργικά πορτογαλικά και ισπανικά προγράμματα καταπολέμησης της ξηρασίας, η Επιτροπή προσέφερε τα μέσα έρευνας και θέσης σε εφαρμογή των καταλληλοτέρων λύσεων σε επίπεδο των εν λόγω υδατικών λεκανών.

(1) COM(97)49 όπως τροποποιήθηκε από το COM(98)76 τελικό.